Duane Solomon

Duane Solomon (s. 28. joulukuuta 1984 Lompoc, Kalifornia) on yhdysvaltalainen keskimatkojen juoksija, joka kilpailee pääosin 800 metrillä. Solomon on 191 senttimetriä pitkä ja painaa 77 kilogrammaa. Hänen valmentajanaan toimii Johnny Gray. 

Solomonin ennätys 800 metrillä on 1.42.82, jonka hän juoksi vuoden 2012 kesäolympialaisten finaalissa Lontoossa. Tuossa kilpailussa Solomon sijoittui neljänneksi. MM-kilpailuihin Solomon on osallistunut kahdesti, sijoittuen parhaimmillaan sijalle kuusi vuoden 2013 MM-kilpailuissa Moskovassa.

Solomon on juossut sivulajinsa 400 metriä parhaimmillaan aikaan 45.98 vuonna 2012 Los Angelesissa.

Lähteet 

Yhdysvaltalaiset keskimatkojen juoksijat
Vuonna 1984 syntyneet
Elävät henkilöt